કાલાવડ તાલુકાના નાના એવા વિભાણીયા ગામમાં જન્મેલી ખેડૂતની દીકરીએ ગામની શાળામાં ધોરણ ૧ થી ૪ સુધી અભ્યાસ કર્યા બાદ કાલાવડની હીરપરા કન્યા છાત્રાલયમાં ધોરણ ૬ અને ૭ નો અભ્યાસ કર્યો હતો અને બાદમાં તે રાજકોટ અભ્યાસ અર્થે ગઈ હતી અને ધોરણ ૧૦ થી શ્રદ્ઘા દેવગઢ બારિયા સ્પોર્ટ્સ સ્કૂલમાં અભ્યાસ કરી રહી છે અને ધોરણ ૧૧ ની વિદ્યાર્થીનીએ રાષ્ટ્રીય કક્ષાએ ઈતિહાસ રચી દીધો હતો. પિતાની એકની એક પુત્રી છેલ્લા અઢી વર્ષથી પોતાના માદરે વતન નથી આવી. પોતાની પુત્રીની સિદ્ઘિથી ખુશ થયેલા ખેડૂત પિતા રાજેશભાઇ સમગ્ર સમાજને દીકરીનું મહત્વ સમજવાની શીખ આપી હતી અને દીકરા-દીકરી વચ્ચે ભેદભાવ ના રાખવા પણ જણાવી રહ્યા છે.